മദ്യവും കഞ്ചാവുമായി ഒഡീഷ സ്വദേശി പിടിയില് കൊച്ചി: ഡാന്സാഫും ഇന്ഫോപാര്ക്ക് പൊലീസും സംയുക്തമായി നടത്തിയ പരിശോധനയില് മദ്യവും കഞ്ചാവുമായി ഒഡീഷ സ്വദേശി പിടിയിലായി. ഒഡീഷ കടസാഹി സ്വദേശി രഞ്ചന് കുമാര് മുദുലി28 യാണ് ഇടച്ചിറ ഭാഗത്ത് നിന്ന് അറസ്റ്റിലായത്. ഇയാളില് നിന്ന് 20 കുപ്പി ഇന്ത്യന് നിര്മ്മിത വിദേശമദ്യവും 110ഗ്രാം കഞ്ചാവും കടത്താനുപയോഗിച്ച മോട്ടോര് സൈക്കിളും പിടികൂടി. ബെവ്കോ വില്പനശാലയില് നിന്ന് വലിയ അളവില് മദ്യം വാങ്ങി സൂക്ഷിച്ച് ഡ്രൈഡേ ദിവസങ്ങളില് വില്പന നടത്തുന്നതാണ് പ്രതിയുടെ രീതി. കഞ്ചാവ് നാട്ടില് നിന്ന് കൊണ്ടുവന്ന് ഇന്ഫോപാര്ക്ക് പരിസരത്ത് വില്പന നടത്തുകയായിരുന്നെന്ന് പൊലീസ് പറഞ്ഞു.